《寄家人》
清代·沈绍姬

归来偕隐计犹虚，垂老他乡叹索居。别久乍疑前劫事，路歧才得去年书。

梦如柳絮飞无定，愁似芭蕉卷未舒。记得小园亲手植，一栏红药近何如？

作者简介：字香岩，浙江钱塘人。○香岩羁迹淮右，垂老不归，浙中诗坛，亦罕数其人者。偶于清江于氏，得手钞一册，亟采入之。其生平出处，未遑详悉。